Paule Sanchez Arieta-Araunabeña

Paule Sanchez Arieta-Araunabeña (Durango, Bizkaia, 1983ko maiatzaren 17a) administraria eta politikaria da. Durangoko zinegotzi bilakatu zen 2023ko udal hauteskundeen ondoren, Euzko Alderdi Jeltzale (EAJ) koalizioaren hautagaitza gailentzearen ondorioz. 

 Bizitza 

 Familia 
Ama Begoña Arieta-Araunabeña Markina irakaslea da eta aita Isidoro Sanchez irakaslea eta 23 urtez EAJko ordezkaria izan zen Durangoko udal administrazioan. Lucia Arieta-Araunabeña Markina eta Iñigo Urkullu Renteria lehendakari ohia osaba-izebak ditu. Eneko Arieta-Araunabeña Piedra (1933-2004) futbolaria aitona du eta Anton Arieta-Araunabeña Piedra (1946-2022) futbolaria osaba-aitona.

 Ikasketak 
Administrazio eta finantzetako Goi-Mailako Teknikaria da. Zuzenbide ikasketak ditu. 2002tik 2006ra udan aisialdiko begirale lanak egin zituen.

 Lan ibilbidea 
2006tik 2009ra administraria izan zen Tabira Line S.L.  2009tik 2016ra Tabira Line-ren administrazio eta giza baliabideez arduratu zen. 2015ean EUSKALITeko Ebaluazio Klubeko kide lanetan hasi zen. 2016an Tabiraberezi, S.L.ko Informatikako zuzendari lanetan hasi zen. 2020an BIKAINeko Ebaluazio Klubeko kide da.  

 Politikari 
2023ko maiatzaren 28ko hauteskundeetan Euzko Alderdi Jeltzale alderdiak hartu zuen alkatetza eta Paule Sanchez Arieta Araunabeña zinegotzi lanetan hasi zen. Durangoko Udal Euskaltegiko eta Berdintasun Kontseiluko presidente lanak egin zituen eta 2024an Astarloa Kulturgintza erakunde autonomoko presidentetza ere hartu zuen bere gain. Azken erakunde hau Durangoko euskal kulturaz arduratzen da, besteak beste, Plateruena, Durango Sariak, Durango Irratia edo Azokaren bidez.

 Zutabegile 
2023ko irailaren 29an hasi zen Durangaldeko Anboto aldizkarian iritzi zutabeak idazten, astekariko irakurleekin hausnarketak partekatzen.
 Erreferentziak 

 Kanpo estekak 

Kategoria:durangarrak
Kategoria:Politikariak
Kategoria:Emakume politikariak
Kategoria:Euskal Herriko politikariak
Kategoria:Administrariak